 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፈረንሳይ ታሪኻዊ ካቴድራል ኖተር ዳም ፓሪስ ብባርዕ ዓንዩ 16 ሚያዝያ 2019 ምንጪ ስእሊ, Getty Images ሓደ ካብ ምልክት መለለዪ ፈረንሳይ ዝኾነ ኣብ ከተማ ፓሪስ ኣብ ማእከላይ ዘመን ዝተሃንጸ ኖተር ዳም ዝተባህለ ካተድራለቤተክርስቲያን ብሓያል ባርዕ ተሃሚኹ እቲ ሸሊሕ ንላዕሊ ውጥም ዝበለ ኣካልን ናሕሲን ናይቲ 850 ዓመት ዕድመ ዘለዎ ህንጻ ተደርሚሱ ክወድቕ እንከሎ ነተን ክልተ እንዳ ደወል ሓዊስካ እቲ ቀንዲ ኣካሉ ግን ከምዝደሓኑ ሰበ-ስልጣን ገሊጾም መጥፋእቲ ሓዊ ገና ነቲ ባርዕ ንምቁጽጻር ኣብ ዝጸዓትሉ እዋን ካልኦት ኣካላት ድማ ካብ ምንዳድ ንዝደሓኑ ስራሕ ኢደ ጥበባት ንምእላይ ተጓይዮም ፕረሲደንት ኣማኑኤል ማክሮን ነቲ ባርዕ ዘስካሕክሕ ፍጻመ ክብል ገሊጽዎ ጠንቂ ናይቲ ባርዕ ዛጊት ኣይተፈልጠን ዘሎ ሰበ-ስልጣን ግን ኣብቲ ህንጻ ንዝተራእየ ነቓዕ ንምጽጋን ዝተጀመረ ስራሕ ጠንቂ ናይቲ ባርዕ ክኸውን ይኽእልዩ ኢሎም እዚ ድማ እቲ ህንጻ ዘይጽኑዕ ክኸውን ይኽእልዩ ዝብል ፍርሒ ኣሕዲሩሎ ቤት ጽሕፈት ኣኽባር ሕጊ ፓሪስ ድማ ኣብ ልዕሊ ሃንደበታዊ ዕንወት ባርዕ መርመራ ከካይድ ጀሚሩሎ ሓደ መጥፍኢ ሓዊ ድማ ኣብቲ እዋን ብጽኒዕ ቆሲሉ እቲ ከጋጥም ዝኽእል ዝነበር ዝኸፍአ ነገር ተወጊዱሎ ኢሉ እቲ ብሓዘን ዝተዋሕጠ ፕረሲደንት ማክሮን ንመጸገኒ እቲ ህንጻ ዝኸውን ገንዘብ ንምእካብ ሓደ ዓለም-ለኻዊ ውጥን ከውጽእ ምዃኑ ድማ ኣፍሊጡ ብኸመይዩቲ ባርዕ ተላቢዑ? 